মানবজাতির নিকট আত্মীয়রা হল সাধারণ শিম্পাঞ্জি এবং বনবো। এই প্রাইমেট ও মানুষের একটি সাধারণ পূর্বপুরুষ রয়েছে যারা চার থেকে ছয় মিলিয়ন বছর পূর্বে পৃথিবীতে বাস করত। আর একারণেই আমাদের সেই পূর্বপুরুষ সম্পর্কে জানার জন্য শিম্পাঞ্জি এবং বনোবোকেই বর্তমানে সবচেয়ে উপযোগী প্রতিনিধি বলে মনে করা হয়। বারবারা কিং যুক্তি দেখান, মানুষের চোখে প্রাইমেটদের কাছে নৈতিকতা না থাকলেও, তারা কিছু বৈশিষ্ট্য দেখায় যা নৈতিকতার বিবর্তন সংক্রান্ত আলোচনায় অনেক গুরুত্বপূর্ণ। এই বৈশিষ্ট্যগুলোর মধ্যে রয়েছে উচ্চ বুদ্ধিমত্তা, সাংকেতিক যোগাযোগের ক্ষমতা, সামাজিক প্রথা সংক্রান্ত অনুভূতি, আত্ম (self) সম্পর্কিত বোধ, এবং ধারাবাহিকতা সম্পর্কিত ধারণা। ফ্রান্স ডে ওয়াল এবং বারবারা কিং উভয়ই মানব নৈতিকতাকে প্রাইমেট সামাজিকতার উন্নত রূপ বলে মনে করেন। অনেক সামাজিক প্রাণী যেমন প্রাইমেট, ডলফিন এবং তিমি অনেক বৈশিষ্ট্য দেখিয়েছে যেগুলোকে মাইকেল শারমার "প্রিমোরাল সেন্টিমেন্ট" বা "প্রাকনৈতিক অনুভূতি" হিসেবে অভিহিত করেছেন। শারমারের মতে, নিচের বৈশিষ্ট্যগুলো একই সাথে মানুষ এবং অন্যান্য সামাজিক প্রাণীসমূহের মধ্যে দেখা যায়, বিশেষ করে গ্রেট এপদের মাঝে:
শারমার বলেন, এই প্রাকনৈতিক অনুভূতিগুলো ব্যক্তিকেন্দ্রিক স্বার্থপরতার প্রতিরোধ এবং আরও বেশি সহযোগিতামূলক সমাজ গঠন করার জন্য প্রাইমেট সমাজে বিবর্তিত হয়েছে। যেকোন সামাজিক প্রজাতির জন্যই একটি পরার্থপর সমাজের সদস্য হবার উপকারিতা, ব্যক্তিস্বাতন্ত্রবাদিতার (individualism) উপকারিতাকে ছাড়িয়ে যায়। যেমন, সামাজিক সংশক্তির (Group cohesiveness) অভাবে একজন সদস্যের উপর আক্রমণের সম্ভাবনা অনেক বেড়ে যায়। কোন দলের সদস্য হলে খাদ্য প্রাপ্তির সম্ভাবনাও বেড়ে যায়। যেসব প্রাণীকে বিশাল এবং বিপজ্জনক শিকারকে শিকার করার জন্য দল বেঁধে শিকার করতে হয় তাদের মধ্যে দলবদ্ধ থাকার উপকারিতা সুস্পষ্ট বোঝা যায়।

সকল সামাজিক প্রাণীরই ক্রমোচ্চ শ্রেণীবিভাগযুক্ত সমাজ থাকে যেখানে প্রত্যেকটি সদস্য তাদের অবস্থান সম্পর্কে জানে। কিছু আশাতীত আচরণের কিছু নিয়মের মধ্য দিয়ে সামাজিক শৃঙ্খলা রক্ষিত হয় এবং দলের প্রভাবশালী সদস্যগণ শাস্তির মাধ্যমে শৃঙ্খলা নিশ্চিত করে। উচ্চ-স্থানের প্রাইমেট প্রজাতির মধ্যে পারষ্পরিকতার (reciprocity) অনুভূতিও দেখা যায়। একটি শিম্পাঞ্জি মনে রাখতে পারে যে কে তাকে সহায়তা করেছে এবং কে তার ক্ষতি করেছে। যেমন, শিম্পাঞ্জিদের বেলায় পূর্বে কেউ আদর করলে তার সাথে খাদ্য ভাগাভাগি করে নেয়ার ঘটনা প্রায়ই দেখা যায়। রক্তচোষা বাঁদুড়ের (Vampire bat) মধ্যেও পরার্থপরতা ও পারষ্পারিকতার উদাহরণ দেখা যায়। পুনঃনিঃসরণ প্রক্রিয়ায় (regurgitation) তাদেরকে রক্ত প্রদান করতে দেখা যায়, কিন্তু এটা তারা যদৃচ্ছভাবে (randomly) করে না। তারা তাদেরকেই রক্ত প্রদান করে যারা পূর্বে তাদেরকে রক্তপ্রদান করেছিল বা যাদেরকে রক্তদান করা খুবই জরুরি।

কাপুচিন বানর ও কুকুরের মত প্রাণীদের মাঝেও ন্যায্যতাবোধের একটি বৈশিষ্ট্য প্রকাশ পায়। যদি একই অবস্থায় পড়লে সমান সাহায্যপ্রাপ্তির সম্ভাবনা না থাকে, তাহলে এরা সাহায্য করে না।

শিম্পাঞ্জি সম্মিলন-বিভাজন সমাজে (fission-fusion group) বাস করে যেখানে গড়ে ৫০ জন সদস্য থাকে। সম্মিলন-বিভাজন সমাজ বলতে সেই ধরনের সমাজ বোঝানো হয় যেখানে সদস্যগণ কোনকোন সময় ছোট ছোট দলে বিভক্ত হয় (যেমন দিনে খাদ্য সংগ্রহ বা শিকার ধরার জন্য) এবং কখনও আবার ছোট ছোট দলগুলো একত্রে মিলিত হয় (যেমন রাতে ঘুমানোর সময়)। এরকম হবার সম্ভাবনাই বেশি যে, মানুষের প্রাথমিক পূর্বপুরুষগণ ছোট আকারের দলে বাস করত। বর্তমান শিকারি-সংগ্রাহক (hunter gatherer) সমাজগুলোর আকারের ভিত্তিতে বলা যায়, আমাদের নিকট অতীতের প্রস্তরযুগীয় হোমিনিডরাও (paleolithic hominids) কয়েক শত মানুষের দলে বাস করত। মানব বিবর্তনের পথে সমাজের আকার বড় হতে থাকলে সামাজিক সংশক্তি অর্জনের জন্য অধিক শাসনের প্রয়োজন দেখা যায়। সামাজিক নিয়ন্ত্রণ (social control), সংঘাত সমাধান (conflict resolution) এবং দলীয় সংহতির (group solidarity) উপায় হিসেবে এই ১০০ থেকে ২০০ জনের বন্ধনাবদ্ধ সমাজেই নৈতিকতা বিবর্তিত হয়ে থাকতে পারে। ১০০-২০০ জনের এই সাংখ্যিক সীমাবদ্ধতা আমাদের আমাদের জিনেই সুস্পষ্টভাবে লিখিত। আধুনিক মানুষের বেলাতেও ১০০ থেকে ২০০ জনের বেশি মানুষের সাথে সামাজিক সম্পর্ক রক্ষার বেলায় সমস্যা দেখা যায়। এই সামাজিক সম্পর্ক রক্ষার ক্ষেত্রে এই সাংখ্যিক সীমাবদ্ধতাকে ডানবারের সংখ্যা বলা হয়। ডঃ ডে ওয়ালের মতে, মানব নৈতিকতায় দুটো অতিরিক্ত মাত্রার পরিশীলন বা অগ্রগতি দেখা যায়, যা অন্যান্য প্রাইমেট সমাজে পাওয়া যায় না। মানুষেরা সমাজে তাদের নৈতিক নীতিসমূহকে পুরস্কার, শাস্তি এবং মর্যাদা উন্নয়নের সাথে সম্পর্কিত করে অধিক অক্ষরে অক্ষরে বা অধিক বাধ্যতামূলকভাবে প্রয়োগ করে। এছাড়াও মানুষ অধিক মাত্রায় বিচার ও যুক্তির প্রয়োগ করে যা প্রাণীজগতের অন্য কোথাও পাওয়া যায় না।

বিরক্তি
প্রাইমেট সামাজিকতা (Primate sociality)
শাস্তি সমস্যা (The punishment problems)
সু